《送雷伯鳞年兄得请扶侍还澄江十五首 其十五》
明代·何吾驺

三载同君揽秋月，秋月澄澄盈乍缺。越王台上望罗摩，此时见月心应绝。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。